Tidliger har virksomheder i vodbinderbranchen i årevis selv stået for instruktion og oplæring af nye medarbejdere. Men flere af branchens store spillere har presset på, for at få en egentlig kompetencegivende uddannelse i landsdelen. Den bliver nu en realitet. - Efter lang og sej indsats, ser det nu ud til at uddannelsen industrioperatør med speciale som vodbinder ser dagens lys. I denne uge behandler det faglige udvalg for Industriens Uddannelser et oplæg fra EUC Nord, og det er planen, at det første hold vodbindere starter på industrioperatøruddannelsen i august i år, oplyser Henrik Nielsen, der er markedschef på EUC Nord. - Selvom vodbinderbranchen er en forholdsvis lille branche, er betydningen for fiskebranchen meget stor, siger Henrik Nielsen. Uddannelsen placeres rent fysisk på EUC Nords afdeling på Knivholtvej i Frederikshavn.

Referat:
Det bliver nu muligt at gennemføre vodbinderuddannelsen på EUC i Frederikshavn.